Návrh

Opatrenie

Ministerstva financií Slovenskej republiky

z … 2013

č. MF/17620/2013-74,

ktorým sa mení a dopĺňa opatrenie Ministerstva financií Slovenskej republiky zo 14. decembra 2005 č. MF/26940/2005-74, ktorým sa ustanovujú podrobnosti o usporiadaní, označovaní a obsahovom vymedzení položiek účtovnej závierky pre Sociálnu poisťovňu v znení neskorších predpisov

Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve v znení neskorších predpisov ustanovuje:

Čl. I

Opatrenie Ministerstva financií Slovenskej republiky zo 14. decembra 2005 č. MF/26940/2005-74, ktorým sa ustanovujú podrobnosti o usporiadaní, označovaní a obsahovom vymedzení položiek účtovnej závierky pre Sociálnu poisťovňu (oznámenie č. 609/2005 Z. z.) v znení opatrenia zo 14. novembra 2007 č. MF/24641/2007-74 (oznámenie č. 599/2007 Z. z.), opatrenia z 27. novembra 2008 č. MF/24483/2008-74 (oznámenie č. 505/2008 Z. z.) a opatrenia z 20. októbra 2011 č. MF/24032/2011-74 (oznámenie č. 364/2011 Z. z.) sa mení a dopĺňa takto:

 V § 1 odseky 2 a 3 znejú:

(2) Vzor účtovnej závierky a vysvetlivky na jej vyplňovanie sú uvedené v prílohe.

(3) Ak pre niektoré časti poznámok účtovná jednotka nemá obsahovú náplň, príslušné informácie sa neuvádzajú.

 V § 1 sa vypúšťa odsek 4.

 Poznámka pod čiarou k odkazu 2 znie:

„2) § 23b ods. 2 zákona č. 431/2002 Z. z. o účtovníctve v znení neskorších predpisov, § 122 ods. 4 písm. c) bod 3. zákona č. 461/2003 Z. z. v znení neskorších predpisov.“.

 Za § 3c sa vkladá § 3d, ktorý vrátane nadpisu znie:

1. **„§ 3d**
2. **Prechodné ustanovenie k úpravám účinným od 1. januára 2014**
3. Podľa tohto opatrenia sa postupuje po prvýkrát pri zostavovaní účtovnej závierky za rok 2013.“.

 Prílohy č. 1, č. 2 a č. 3 sa nahrádzajú prílohou k tomuto opatreniu.

Čl. II

Toto opatrenie nadobúda účinnosť 1. januára 2014.

 Peter Kažimír

 podpredseda vlády a minister financií